
1936Rakkaalle sisarelleni 

tuolla puolen omistan nämä runotAAVISTUSSUMUSSA 

I 

Sun sydämesi kerran kadotin, 

kun myrskyn huilut huusi täyteen ääneen. 

Sen jälleen Jumalalta takaisin 
sain niinkuin aarteen, hyrskyn alle j ääneen, 
kuin taivaan armon, jot' en ansainnut, 
ma, tuskan sumussa sua rukoillut. 

Siks' ihmeen hurma on sun sylissäsi ja voiton mesi, joka huumaa mun. Mut hehkuun ruusutarhan lumotun ei jätä 
meitä tuskan luja käsi. Tiheät hunnut peittää kohtaloita. Sydämen voittain sallimusta voita ei yksikään, ja aarteet 







löytyneet taas vajoaa, kun kohoo pohjaveet. 

9Hämyssä virvain syttyy, sammuu mieli. Mut kirkkaammin kuin kertoa voi kieli ma tiedän, että eksyttää ei voi 
se rakkaus, mi usvasta sun toi. Syvyyden partaille vie ihmisretki, ja meidän tiemme sumun syliin käy, niin 
sankan, ettei kuilun suuta näy, ja hetken kasvoja ei tunne hetki. Mut ahnaat varjot käykööt vierelläsi, en pelkää 
tuskaa, kädessäsi käsi. Tajuton syvyys tienämme jos lie, syvempi vielä rakkaus, mi vie. 

1011 

S a, kaukainen, mi ajatuksin kovin mua maan ja meren yli kosketat, niin että seison haavoittunein povin pois ota 
unelmani tuskaisat! Etäällä, minne silmäni ei yllä, sun sydämesi tiedän lyövän kyllä, mut silmiesi totuutta en nää, 
ma, jota eron sumu hämmentää. Pois ota pelko, joka kastaa posken, ja kovan sydämesi, johon kosken, suo aueta, 
niin että hetken saan kuvaani katsoa, sen suojaamaan. Suo sana vain, niin tyynnyn lapsen lailla — vain muiston 
liekki, kipu haaveiden, yön uni, josta heräsit mua vailla — tuo aamun tuli tyynylleni sen. 

lim 

Sydäntä polttaa etäisyys. En päästä voi sen yli. Kuin sua ennen ehtis syys ja mullan kylmä syli. 

Syvällä alla ruusujen on ehkä armas maata sen, jonka sydän tulinen sai sykkiä ja laata, 

mut lapsi, joka hämärään jäi varjoparven myötä, etäälle huutaa hädissään: Käy, joudu! Ennen yötä! 

12IV 

Sun syleilyysi olen liian heikko, sen silmäs myöntää, vaikka huules ei. Sa olet juurtuvien puiden veikko, ma olen 
lehti, jonka tuuli vei. 

Ma olen aavain aalto, joka halaa vain rantaan vajota ja kuolla niin. Mut aallon meri imee syvyyksiin. Se kuohuu, 
liukuu pois ja jälleen palaa. 

13SAIRAALASSAYÖLLINEN VIERAS 

Unestani herkimmästä havaan. Silmät avaan 

yössä kuultavassa sairaalan. Aavistan 

hämärässä aran lyhtyvalon: joku avaa portit tuskan talon. Läheten 
joku saapuu, jota näe en. Pimeään 

kipu väistyy hänen edellään. Rauhan aalto läpi suonten kulkee. Silmät sulkee 
kuumeinen, ja unten taivaskuvat 
kangastuvat 
yli valvojain. 

2 

17Uinahtain 

t.yynnä tunnen, kuinka varjo pyhä viipyy yhä 

vuoteellani, jossa hymyilen. Voima virtaa elävässä yössä, itse taivaan ra kk aus on työssä. Nukkuen 
kuulen lyövän Kaiken sydämen. 

18 ALISTUMINEN 

Läpi sateen hymyn hopeisen vihreänä mäntymetsä hohtaa, mutta havun takaa silmä kohtaa herkät kultakutrit 
koivujen. Sateen hento valo minuun valuu. Kipu sykkii, vaan en kapinoi. Talven kautta vain käy suveen paluu 
lehden, joka sädehehkun joi. 



19KIVUSSA 


Oi taivaan käsi, syvään miekkas löi. Öin pitkin tutkain poveani söi. Mut älä vielä nosta pois sen terää; lyö kerran 
viimeisen, niin että herää poveni mykin syvyys puhkaisten kivestään aallon iankaikkisen. 

20RAKKAUDEN TYTTÄRET 

Ikuinen Rakkaus, mi poveen jää, kaks nöyrää sisarusta synnyttää. On Tuska vanhempi. Tuo, kalvas kovin ja 
mykkäkieli, kivun-herkin povin, käy silmin nähden kaikki salat maan, mut milloinkaan ei avaa huuliaan. On 
sisko toinen Hyvyys huntupää. Hän silmin sidotuin ei mitään nää, mut kukkasia kylvää yli maan hän sokein 
käsin, armo huulillaan. 

Hämyssä sydäntemme kauas vie niin taivaallisten sisarusten tie, ja ruususade putoo ehtymättä, kun Tuska ohjaa 
armahtavaa kättä. Mut joskus ihmissumun säde poistaa, ja tyttärien läpi äiti loistaa, siks kunnes syvimmässä 
hymyssään ne yhteen sulavat, ja valoon jään. 

21HEIKKO 

Kätes vahvenevat, kun huuliisi kosken, kun painan kaulaasi vaalean posken. 

Mut elämän, jonka huuleni suovat, sydämestäni pois sinun huulesi juovat. 

Povi lyö, mut ei virtaa vereni minuun. Meni voimani pois. Sano, jäikö se sinuun? 

Mua jaksatko kantaa oudoilla mailla? Pidä voima! On autuas olla vailla. 

22LUMOISSA 

Lumoissa poven liekin loistavan, soaistu, valon varjoon sekoitan. 

En näe taivasta ja maata, en, ma, hämmentämä hunnun tulisen, 

en, koska sammuu aurinko ja kuu, pois polku viettää, seutu tummentuu, 

ja alas valtamerten pohjiin vie yön hirviöiden ohi ahdas tie. 

Mut syvyyksissä huku yksikään ei, rakkauden liekki kädessään. 

23YÖ JA SAIRAS 
Yö ikkunasta katsoi sairaalaan. 

Sen pimeässä kipein nyyhkytyksin kun neidon valvovan hän näki yksin, hän sisään astui, tähdet kutreissaan. 

Niin syvin äänin tyynnytti hän lasta: »Yön holvistoista löytää valon vasta ne silmät, joit' on päivä soaissut. Jos 
osanas on taudin kova syli, iloitse: silloin ihmisharhain yli näät maailmat, vain yössä valaistut.» 

Ja hiuksistaan otti nöyrän tähden Yö autuas, mut sairas korun nähden rajusti käsin peitti silmiään. 

24»Pois nosta kruunusi», hän itki yhä, »ei sovi otsalleni merkki pyhä, en tahdo ikuisuuden pimeään! 

Vain ihmiselämän ma tahdon maistaa. Suo mulle maja, jonne päivä paistaa, suo kädet, joiden työstä väsy en. 
Puut, multa, pilvet, lieden hehku illoin suo mulle, syvimmälle näen silloin olevan sydämeen, ma, ihminen.» 

25UNI LÄHTI 

Uni lähti. 

Suoraan sydämeeni väristen loisti vaaleneva aamutähti. Silloin muistin näyn suloisen: 

Kuultavassa maassa rinnallani kalleimpani 
kulki, jälleen ilo silmissään. Heleään 
päivään nousi nurmirinteet siellä, 


vuoritiellä. 







Eikä koskaan 


jalka väsynyt. 

26Syksyn ruskoon 

hetken hauraan hohtaa aamutähti. Uni lähti. 

Taudin aave sisään astuu nyt. 

27PILVI JA KUILU 
Pilviä kohti, 

minne mielesi halas, ihminen, nouset vain vajotaksesi alas. Huipun jos saavutit, kaatunet korkeammalta. Mieltäsi 
polttaa voiton ja tappion valta. 

Siks ole nöyrä niinkuin kiihkeä joki. Vuorien kiireellä päivän ja pilvet se koki. Vaan alas kuiluun syöksyy se 
kammoa vailla, pois meren pohjaan aaltona aaltojen lailla. 

28Harteita painaa hyökyjen vuoret siellä. Pyörteet tempovat nostain ja kaataen tiellä. Vaan meren hyrskystä 
nousevan näät sumuhäivän: pilvenä kerran koskee se kasvoja päivän. 

29ITÄVÄ SYDÄN 

Kiertäen kehää 

vain tulet määrääsi loittoon. 

Tappion kuilusta 

käy tie ainoa voittoon. 

Siemenen heikon 

ylitse aurinko paistaa. 

Säilyvä yksin 

saa eron kauhean maistaa. 

Elämän valtoja kuoleman kämmenet pitää. Tuskan mullassa vain sydän ihmisen itää. 

30VARJOMETSÄSSÄ 

Kova on sairaalan vuode, polttava pielus on. Päivien vuoksi ja luode vaihtuu loppumaton. Illat on varjometsin 
luonani humisseet. Rakkaita haamuja etsin silmissä kyyneleet. 

Enkö oksia koivun vuoteeni yllä nää? Tuskan unesta toivun. Ei ole pimeää. Mullan kasteli juuri tuoksuva sade 
vain. Taivas on valtavan suuri pilvin kuulakkain. 

31Lattia vuokkoja loistaa. Niille en astua saa. Kaukaa rastas toistaa säveltä huumaavaa. Holviksi metsätiellä 
latvat kaareutuu. Tuletko vastaani siellä silmissä toukokuu — 

Polttavan kuuma on pielus, loputon hetkien vuo. Varjoja vain sinun sielus pimeys luokseni tuo. Tuletko niiden 
myötä kanssani kärsimään? — Polku on keskellä yötä kun sinun silmäsi nään. 

32KIELONIITYLLÄ 

Uupuneena itkemään silmäni kun suljin, kieloniityn hämärään heti silloin kuljin. Viileässä keväässään huojui 
lehvät päällä pään. Kielohaassa kuljin. 

Vihreästä hymyillen valkokellot hohti, ujosilmin kutsuen kumartumaan kohti. Ujosilmin hymyillen painoi 
päänsä jokainen lehteänsä kohti. 

33Säde kaikkein suloisin vain voi päästä sinne, kieloniityn varjoihin, lehden alle, minne kätki kukka kuultavin 





tuoksun, josta kuitenkin hymyy koko rinne. 

34AURINKOINEN AAMU 

Vasta tänään, säihkyssäsi, aamu, huomaan hiljeten, kuinka kuultava on käsi: päivä paistaa läpi sen. Syksyn kuina 
vuoteessani maailmoita menetin. Ihme — tänään kaukaistani muistan mielin iloisin. 

Kävellä jos aamun paloon vierellänsä saisin nyt, puistoon, missä lumivaloon hukkuu rinteet häikäistyt. Tutut 
oksat hohtaa tiellä huurrehämyin siintävin. Vielä varjommeko siellä käyvät kevein askelin? 

35— Taivaan armahdus on aamu mulle, joka uinun näin, vierelläni taudin haamu, mutta kasvot päivää päin. 
Käykää poven pohjaan asti, sädemiekat taivaiset, sinne, missä sokeasti itää kuolon siemenet! 

36NUORI ENKELI 

Lensi taivaasta syvyyteen nuori enkeli alas. Vastaluotuine siipineen maata nähdä hän halas. 

Vaan oli matka kauhea, tyrmistytti se mieltä. Yksin äänin maailma haastoi tuskan kieltä. 

Näki hän puhtaat ja hiljaiset; kyynel leipänä noilla, vaikk' oli kovat sydämet vallan kukkuloilla. 

37Näki hän lapsia kutsutun niinkuin teuraaksi vuona; isäin, äitien hourailun pienen vainajan luona. 

Tuskaa hengitti sairaalat yli maapallon pinnan. Kera syyllisten kituivat syyttömät rintarinnan. 

Kipu liekkinä mielessään nuori enkeli mietti, miten Jumala päiviään kultatuolissa vietti. 

Ei voi silmänsä tavoittaa taivaasta ihmisteille. Jospa Hän kerran valtikkaa lainaisi enkeleille! 

* * * 

Soittivat ehtoohartauteen kellot taivaan mailla. Mutta enkeli yksikseen itki lohtua vailla. 

38Itki itsensä uuvuksiin keskellä pilvilunta. Liljavuoteelle nukkui niin nähden outoa unta: 

Puhui Säätäjä Ikuinen sädeaaltojen takaa: »Tästä hetkestä alkaen tahdon armoa jakaa. 

Sinun tähtesi, laupias, tahdon ihmistä säästää. Joka kärsijän kohtaamas saat nyt taakasta päästää.» 

Lehahti siivin autuain jälleen enkeli alas. Tuskan vangitut vapahtain ihmismajöihin palas. 

Liekit nosti hän sammuneet kiviin särjetyn lieden, kalliin pettäjän askeleet luokse hyljätyn vieden. 

39Missä kulki hän hurmassaan, kuivui itkijän poski. Heräs vainajat unestaan kun hän siivellä koski. 

Työnsä valtavan tehtyään vielä nähdä hän tahtoi, miten nyt hänen j äijissään taivas puhjeta mahtoi. 

Luoden kasvonsa hohtavat kivusta parantuneihin näki hän: aukeni sairaalat uusiin kärsimysteihin. 

Kauhua! Sydämet kytketyt toinen toistansa söivät. Sähisi liesi särkynyt, liekit kattoja löivät. 

Lapsen kuolosta palanneen kun näki kädessä teräs pistävän äitiä sydämeen, 
silloin enkeli heräs. 

» ♦ * 

40Iltavirsistä ihanin vielä ilmassa eli. Tähtikukkasin syttyvin niityt hengähteli. 

Maahan vartiopaikoilleen lensi lempeä saatto, valontuojina syvyyteen, niinkuin määräsi Taatto. 

Rauha mielessä huoaten, hyvin nöyränä siipi, luokse Jumalan istuimen pieni enkeli hiipi. 

Kaikkitietoa Korkeimman laulaissa autuasten painoi poskensa kostean kultaporrasta vasten. 

41 PIENI HELENA 

Sairas pieni ja tuskainen, ken ois lähtöäs surrut?. Tauti kauhea nääntäen oli rintaasi purrut. 



Täällä äitisi eksynyt hennon hylkäsi armaan. Siellä vartovat hyväilyt joka pienoista varmaan. 

Vailla painoa, autuas, leikit pyhillä teillä, parvi kuultava seuranas, ilona enkeleillä. 

42Hymyy kukkulat kultaiset, missä loistaen liikut, sädeperhoja ajelet, sateenkaarella kiikut. 

Siivin välkkyvin sukellat syvälle taivaan veteen. Tähdet ripsissä kohoat pilvilaivojen eteen. 

Illan langeten loistossaan kastetuoksuja vasten aukoo unikot keinujaan nukkua taivaan lasten. 

43RIISU SIIPENI 

Lienkö ovella elämän, yössä kuoleman aaton, kun nään luonani häilyvän valosiipisen saaton. 

Varjohirviöt nurkistaan käyvät julmina illoin. Sädekutriset suojaamaan astuu enkelit sillom. 

Syliin vaipuen vavisten valon, varjojen vuoroin, kuulen laulavan taivaiden näkymättömin kuoroin. 

44Ruusuin tuoksuvat unisin seudut kalpeat tiellä. Rakas, näetkö kyynelin: tutut viittovat siellä. 

Näätkö kasvonsa, häipyvät hämyyn tuskan ja riemun. Riisu siipeni keveät, tai ne luotasi vie mun! 

45KOTIINPÄÄSY 

Arka on astua 

pois kivun luolasta valoon. 

Siipien suihke 

jääkö nyt taakseni taloon? 

Kasvoja katsoin enkelien lähetyksin. Nähdä ne voiko varjojen nielemä yksin? 

Vain pimeässä käyvätkö nuo sädesiivin? Silmillä huntu tuskan metsästä hiivin. 

46SURUOUTI TALVITIE In memoriam 
Aukeni aurinkoon rakas, tuoksuva pensas. 

Ruusuin puhkesi tuo, ihanampana muita. 

Ruususta ruusuun, kuin suven lämpö ja hurma, 
rakkaus huokui. 

Niin tuli pitkäinen, alas maahan se iski. 

Ei ikivanhaan puuhun, ei lahokantoon 
koskenut tuo ase taivainen, kukan päätä ei 
katkonut sairaan. 

Vain suven ruusuihin tulisimpiin se iski. 

Tuoksuen tuskassakin pois kuolivat nuo hymyhuulin. 

Jäi itu hento, imien tuhkasta voimaa: 
versova ruusu. 

4 

49RAKAS SISKO 

Rakas sisko, josta pesi tomun taivaan rakkaus, vierelleni hymyinesi tule, tuskan huojennus. Vaikka peityt 
kaipuultani taakse hunnun tiheän, tuntea voin kasvoillani katsees näkymättömän. 

Vain sun kirkkautes häivä valaista voi sydamen, niinkuin läpi pilven päivä loistaa iankaikkinen. Haudan ero on 



niin syvä meille, joita sitoo maa. Helenevä, herkentyvä hymyilys sen kirkastaa. 

50Rakas sielu, kevään matkan kanssas kuljin kuulakkaan. Yksin vaellusta jatkan suveen tuntemattomaan. Maiset 
ruusut polullani ehkä kukkii huumaten. Miten, tomu povessani, niiden tulta katselen? 

Miten käydä loppuun saakka jaksan tieni vuorisen, sydämessä kaipuun taakka heltymätön, kivinen? Tule, viivy, 
au'o sumu, näytä kasvos häikäistyt, anna kuulla siipeis humu heidän, jotka murtuu nyt! 

51PÄÄSIÄISAAMUNA 

Punertaa pensaat ihanat nyt teillä, joilla hohtaa jää. Valossa kentät sulavat, ja sini taivaan loasta hymyää. 

Kai kir kk omaalla myöskin nyt, etäällä, jonne pääse en, on yli kummun säteillyt ikuinen päivä sen siunaten. 

Sa, joka ripsin hienoisin nyt siellä nukut, tunsitko kun viime kerran suutelin suloista tukkaas, niin kylmää jo? 
52Lähellä ehkä seisoitkin, ja sokealle hymyillen kai pyysit, että itkisin vain tuskaa maista, vain yötä silmien. 

5 3 JULM A KIRKKAUS 

Rievään kirkkaus on julma illoin. Valosilloin 

yli itkun kimmeltää se näin. Vihertäin 

sini välähtelee ikkunoissa, joista päivän lempeys on poissa. Viileään 
valoon katson, mutta haudan nään. 

Tuska tietämisen, jok' ei tiedä! Tajun viedä 
rinnasta se rajuudellaan voi. Kammitsoi 

näön, kuulon, tunnon tomu lämmin, sielun kietoen vain kiinteämmin. Kylmeten 
vasta vapaa onko ihminen? 

54Viekö salaisuuteen silta mikään? Hetkeksikään 
enkö rajan taakse nähdä saa? Aukeaa 
kevään sinessä vain syvin syvyys. 

Sano, hyvyys 

yksinkö sen yli johdattaa? 

Sano, rakas sielu, yli kuilun viekö ääni rakkautes huilun sokeaa, mi etsii jälkiäs. Lähemmäs 
viekö kaipaus ja tuska hartaan? Yli partaan 
käydä saanko, käsi kädessäs? 

55UNEN SILTA 

Pitkä on päivien retki illan himmeyteen. Yksi on autuas hetki kivusta uupuneen: nukkua siintoon illan, uneen, mi 
kaartua suo pois ajan kuiluista sillan näkymätönten luo. 

Kun jo on hämärä hellä kietonut aistimet, luonani hengähdellä alkavat taivaiset. Poissa on kaipaus julmin, 
Tuskani irroittain hymyy hohtavin kulmin hän, jota nääntyen hain. 

56Hän, joka edeltä läliti, kallis ja kylmennyt, kuin kevätkalpea tähti luonani viipyy nyt. Murtunut on kehä 
ruumiin. Yhtä on henki ja maa. Silmiini kyynelkuumiin kirkkaus uppoaa. 

Valvoen keskellä unta nään, tomuhuntuinen: yksi on valtakunta kaipuun ja rakkauden. Ylitse katkeran rajan 
hohtavin langoin käy rakkaus piiristä ajan, maahan, mi vielä ei näy. 

57HAUDATTU SYDÄN 




Jo sateen sini 


on pilviryhmät raskaat värjännyt, mut hehku illan 

puun kultasilmustoissa viipyy nyt, ja teillä himertävät hunnut kevään. Noin helisevään 
et lauluun puhjeta, oi peippo, saa! Tuo julma maa, 
mi ruohoon peittyy, itse kätkee kevään. 

Näin älkää lävistäkö, sävelnuolet, sydäntä, josta haudattu on puolet maan alle tuoreen, kumpuun kosteaan. Sineä 
sateen juoda huulillaan ei voi hän, joka kylmin hiuksin nukkuu, ei nähdä pyrähdystä siipien niin keveiden, 

luo pesän, joka kultahuntuun hukkuu. 

58Ei elää saata 

povessa sydän, jost' on puolet maata. Mut sydämeni jäännös nyyhkien juo silmuhehkun, sateen sinisen ja 
linnunlaulun, joka ei voi laata. 

59 AUR AN ALLA 

Kauan jo aura viilteli sydämeni maata. Nyt se ei enää tyhjänä vartoa saata. Suo sade kiihkeä, suo, kevät, tulista 
kultaa, niin että paisuis siemen, ahmien multaa. 

Mullasta katto on joka elämän päällä. Pimeän puhki, sokeat, kasvamme täällä. Sen, jota tänään raateli kyntäjän 
teräs, anno on huomenna tuntea: siemenet heräs. 

60KAIPAUS KEVÄTSATEESSA 

Yli jalavan urpujen kellertäväin sade kevättä kantaen lankeaa. Sade kovia katuja kostuttaa ja puistikon ruohon 
niukan. 

Majan aution luo minä ikävöin, mihin vielä ei pääse jalkani heikot. Sen löysi jo peipot, urpujen veikot, ja rastaan 
huhuilu kuultavin öin. Ilo hellä ja kirkas soi pihatiellä, arat koivikon hunnut hohtavat siellä, ne vihreiksi aurinko 
kirkastaa. Mut vaaleat pilvet liukuvat yli, käy häilyen tuuli, ja koivujen syli v är in hohtoa vaihtaa huikaisevaa. 

ölMiten hellänä taivas päilyykään 

veden pohjassa, vierellä kalliopaaden. 

Sädejuovia, pilviä kantaa saaden 

on autuas aallokko rannan tään. 

Miten suvien saatto on kukkinut siellä, 

jalat paljaat juosseet lepikkotiellä, 

pää ruskea helmassa hietikon 

suviauringon huumaa juonut on, 

pää lämpimin kutrein, mi kohta on multaa. 

Yhä heittävät pilvet taivaista kultaa 

yli koivujen hunnuissa väikkyvän tien, 

sade ritvoja hopeoi välkkyvin rihmoin, 

jalohelmillä kaste, jalkoja vihmoin. 

Mut kuoleman maan minä kanssani vien. 

Sydänpohjassa nyt syvä mulla on hauta. Sen mukana vien läpi ihanan maan. Yärit urpujen ei, ei peipposet auta, 
ei rastas kristallihuilullaan. Mut tuskani voimin ma janoan sinne, mihin lemmikkimättäät nousevat nyt, ja on 



vuokkojen loistoon peittyvä rinne, kun näkee sen silmäni kyyneltynyt. Käsin hartain ruusujen nuppuja kosken, ne 
istutti hän, joka kummussa on. Syvä kyynelvuo niin käy yli posken: kipu jää, mut kevät on kuolematon. 

62PALUU 

Kuin taivaan pihaan astun kotilehtoon, mi tyynnä tuoksuu paistaessa ehtoon, kun peippo puhkee viime lauleluun. 
Väkevä heleys jo hehkuu puissa, tutuissa, versoneissa, kaivatuissa, ja ku kk uu käki myöhän toukokuun. 

Niin suvi kirkas puhjennut on salaa. Pesäänsä paarmalintupari palaa, ja kotiin palaa sydämeni mun. Ihanat koivut 
kevätkutrein pitkin, te surun tiedätte, sen, jota itkin, myös lohdutuksen, multa salatun. 

Kai alianne hän käykin, henki hellä, suo tuulen kiharoitaan leyhytellä ja käsin kuulain sitoo köynnöksen. 

63Keveitä jälkiänsä täynnä ihan 

lie polut armaat ruohottuneen pihan. 

Ne kätkee luumutarha valkoinen. 

Omenankukkain harso puuntaa siellä. Heleä hame häilähtikö tiellä, hymyykö hiukan ummut sireenin? Niin 
kauan kurkoitin pois, yli partaan. Nyt luona pensaan vihreän ja hartaan mua vartooko hän silmin suloisin? 

Jo aallon alla pilven kuulto nukkuu, mut unta vailla käki hiljaa kukkuu, ja päivä vajoo kultahämärään. Pois 
vuoteellensa lentää viime perho. Yö ensimmäinen suven! — Kukkaverho putooko yli kuilun, jonka nään? 

64SADE SEINÄN TAKANA 

Nyt läpi seman näen: puun kutrit kostuu vihreät, ja huhuillessa käen värittyy lelidykät. Ilossa niityt aukee ihanat 
silmut helmassaan, ja pisarvaloon raukee ujoinkin ruoho maan. 

Nyt hohtaa suutelulta suo-orvokkien pieni pää, mut rentukoiden kulta, kas, rehevämmäks jää. Myös tuomen 
tuoksu hellä kuin väkevämmin aaltoaa. Sen tertut värähdellä sylissä sateen saa. 

65Ja vaikk' on kuuma poski mun, vuoteen-vangitun, myös minuun sade koski ja väkevoitti mun. Povea hetken 
pitää voi taudin kylvö vallassaan. Mut sydämestä itää vain kukkaisjuhla maan. 

66PIENI NÄKIJÄ 

Pieni lemmikki, vain kyynelissä näen sarastukses suloisen, hennon olentos, mi kätköksissä iti alla kaihin 
sydämen. Aroin ruususormin liikkuu käsi, jossa elämä on ummussaan, elämä, mi äsken äidissäsi puhkes kukkaan 
kuumimpaan. 

Yöstä aurinkoon hän sinut kant oi, yöhön syvään syöksit kantajas; veren suonistaan hän sinuun antoi, hengen 
vaadit, sokko valtias. Suojas, voimas, vaalijasi parhain mykkänä on alla kylmän maan. Kädet heikot, vanhentuvat 
varhain, nyt sua hoivaa murheessaan. 

67Silloin alta kukanliennon luomen taivassilmin katsot suruiseen, niinkuin pimeyttä katsoo huomen, valo tunkee 
varjon sydämeen. Silmin miettivin ja hämyn-kirkkain, pieni näkijä, mua katselet, kuurolle ja sokealle virkkain: 
mitään tiedä et. 

^ * * 

Syvä katse, mi tunne tomuhuntuja ei, sinä tiedät, kunne tie vaipuva vei. Hymy pieni, mi hohtaa näkymättömän 
taa, mitä ilosi kohtaa, jota nähdä en saa? 

Sano, äitisi näätkö ja siks hymynnet? Hänen helmaansa jäätkö, jota tuntenut et? Sulo loistavan hellä, min jäykisti 
maa, sekö hengähdellä sinun luonasi saa? 

6801i kauhea kantaa rakas kammiohon, maan hautaan antaa työ auringon. Nyt silmiini näytte te kaks sylikkäin. 
Valoaallossa käytte. 





Minä multaan jäin. * * * 

Sielu, joka nukkuu siemeneen itääkseen 

mullassa ja auringossa vitkaan, ihmeen-täysi kohtalos on sun. Verhotun 
iirnmun läpi näet yli maisen, olevaisen 

rajattomaan näet sydämeen, polun ikivanhan näät ja aina uuden. Mutta tuskin terääs raoititkaan, kun jo 
sulkeutuvat himmeten portit Salaisuuden ylhäisen. 

69TYHJÄ SYLI 

Ui lapsi, loputon on matka luokses, sylissä tyhjyys ikävöijäs käy. Kumartuu koivu, levotonna vuokses, ja kielo 
kysyy: miks' ei häntä näy? 

Jo ruusupensas nupulla on, kallis, ja helmaansa sua nurmi odottaa. Oi suveni, min saapuvan ei sallis vain pimeys, 
mi mua vainoaa, 

taas minuun käännä ihme silmiesi, tuo taivaansyvyys, jonka valoon jäin. Jo suloutes sydämeeni pesi kuin 
näkymätön lintu livertäin. 

70UHRI 

Taistoni muistan, kun öin polttavan pitkin kuoleman portteja takoen huusin ja itkin: »Aukene mulle, synkeytees 
minut päästä; maan ihanuuteen vain rakas uupuva säästä!» Vannotin Häntä kellä on tuomiovalta, että on oikeus 
ottaa voimattomalta, antaen sille, 

min sydän puhkes jo kukkaan, että ei joutuis rakkauden palo hukkaan, eksyvä että uhrata sais jalommalle. 

71Niin sanat kuulin, tunkevat tuskani alle: 

Puhtaimmalla on oikeus kärsiä ylin, astua kuiluun ruusuja kukkivin sylin, kaikkensa yössä tarjoten pois ilomielin 
aueta päivään josta ei kerrota kielin. 

72KUUMEESSA 

Luonani häilyy houre kuin sula kulta. Loimua niityn, kukkien hentoa tulta. On rakas jossain, kuiskaa uupuva 
tunne. Hunnussa kuumeen tiedä en vain; mihin, kunne? 

On lepo jossain, särkymätön, syvä rauha. On palo lemmen, on käsi kaivattu, lauha. A urin ko vi rta 
on, johon tuskani syvyys aaltoo ja vaipuu. On iankaikkinen hyvyys. 

73UNI 

Sinut unessa näin, sinä mennyt. Ihanasti itkien sua suutelin puhellen: »Surun pistoa tunne en nyt, en taakkaa 
kipeää, joka niinkuin kivi ja jää mua painanut on sinun vuokses, kun hirveitä harhoja kuulin, sinun tuskassa 
kuolleen luulin, ja ne päästäneet ei edes luokses mua nyyhkyttävää.» 

»Miks 1 loistat niin», minä kysyin. »Olen autuas», virkoit vain. »Myös kauan harhassa pysyin, nyt valoon kulkea 
sain. 

74Rakas siskoni sairas ja pieni, kipu iäksi voitettu on. Nyt kirkkaudessa tieni olet kuolematon.» 

750NNI 

binä loistava perho, min huumaa hämy ruusun povessa kultainen, hyvin hengitä tuoksua kuumaa punalehtien 
kuultavien, 

ime kyllin kultaista mettä, suven lähteistä juo syvin hurmasi nyt! Syyssiipi kun viistää vettä olet vainaja 
kylmennyt. 

Sinut nähden ma nään: syvin taika he riemussa huomenna raukenevain. Ei onnea mittaa aika. Oma hehku sen 



mittaa vain. 


76 

iLINTU 

Oi lapsi, rakkauden lintu jos kädelles lentää, tuttu, kallis, hellä, sit' älä ano! Suo sen liverrellä vain huikaiseva 
hetki kohtalos. 

Vain silmäs ummista, sa itkenyt, povessas tunne suven kuuma kulta. Värähdys, välke — Kaikk' on mennyt suita. 
— Mut kättäs katso, jossa loistaa nyt. 

77TURVASSASINULLE 

Sun syliis olen jälleen uupunut, sa, josta olentoni juuret iti, kun petti tuet, joiden kestää piti, ja kädet kalliit pois 
on temmatut. 

Sa, jonka sana särkyä ei voi, sa, joss' ei hellyys löydä maista rajaa, niin hyvin suojaa tuulten-tavoittajaa sun 
sydämes, mi pesän mulle soi. 

Ja niinkuin arm aan syleilyssä ennen tavoitin sydänääntä Maailman, niin luonasi, vain syvemmälle mennen, 
pyhimmän Ensi Sykkeen aavistan, 

sa, jossa ohennut on sumu mainen ja Taivaan Rak k aus läpi-paistavainen. 

81VÄSYVÄ 

Nousta ei jaksa jalkani hauraat, eipä tee käsi työtä, vaikea syödä on leipä. Vaan väsyessäni tunnen: voima ja valta 
mahtava kasvaa nyt tomun väistyvän alta. 

Kuihtuva ruumis siksi on suojattu maja. Tuskani tiedän, vaan on tuskien raja; on syli ääretön Kaikkeuden, joka 
kantaa, vie käsivarsi vaipumaton liki rantaa. 

82Ei hiuskarvaa katkoa sattuma saata, ei kivun hyöky käskyttä nousta ja laata. Särjetty ruoko, keinuva kaarnako 
lienen, on syvin tietoni: Suuressa mahti on pienen.SISÄLLYS 

Väsyvä.82S A I MA HA li MA JAN TEOKSET: 

HUHTIKUU. 


Muodollisesti ja sisäisesti kypsä esikoisrunokokoelma, joka henkii kevään kuulasta hurmiota, kuoleman ja 
katoavaisuuden aavistuksen luodessa parhaisiin runoihin ylimaallista hohdettaan. 

»—saatamme odottaa korkeimman tason lyriikkaa runoilijalta, joka nuoruudestaan huolimatta on niin kypsä sekä 
sisäisessä että ulkonaisessa mielessä.» 

(Viljo Kojo Karjalassa.) »On todellinen ilo tervehtiä uutta, epäämättömän aitoa runoilijatemperamenttia. — 
Saima Harmajalla on jo oma paikkansa nuoressa lyriikassa.» (Lauri Viljanen Helsingin Sanomissa.) Hinta zo: —. 

SATEEN JÄLKEEN. 

Tässä uudessa puolensataa runoa käsittävässä kokoelmassa on tekijän ote syventynyt ja seestynyt kirkkaaksi 
runoilij a-näkemykseksi. 

»Olen yhä uudestaan lukenut tätä nuorta runoilijaa ja nauttinut hänen kcvään-heleistä säkeistään. Meillä on 



























har vo in niin herkin värein maalattu akvarelleja kesäisestä luonnosta, sateen kirkastamasta maasta ja sinisestä 
taivaasta.» (Lauri Pohjanpää Kotimaassa.) »Sateen jälkeen» osoittaa tekijänsä omaavan harvinaisen runolahjan. 
— Lukijalle avautuu oikea kauneuden maailma.» (Satakunnan Kansa.) Hinta 25:—. 

